Kent (Washington)

Kent az Amerikai Egyesült Államok északnyugati részén, Washington állam King megyéjében elhelyezkedő város. A 2010. évi népszámlálási adatok alapján 98 411 lakosa van. Történet Az első európai az 1853 tavaszán hajón érkező Samuel Russell, aki a mai Kenttől délkeletre telepedett le. Az először White Rivernek nevezett települést később James Henry Titus telepesről Titusville-nek hívták (a Gowe utcán ma is látható a „Titusville Station” felirat). 1861-ben David és Irena Neely farmján megnyílt Whte River postahivatala. A farmot 1855-ben a seattle-i csata során az indiánok megtámadták. 1870-ben a népesség 277 fő volt; ekkorra minden jobb elhelyezkedésű terület lakott volt. A késő 1870-es években az elsődleges bevételi forrás a komlótermesztés volt. Az európaiak által behurcolt levéltetvek miatt az árak emelkedésnek indultak. Ezra Meeker javaslatára a település felvette Anglia legnagyobb komlótermő vidéke, Kent nevét (Meeker szerint a washingtoni Kent „a nyugat komlófővárosa” lesz). A levéltetvek miatt a termesztés 1891-ben véget ért. Kent 1890. május 28-án kapott városi rangot. A huszadik század elején a gazdaság a tejtermelésre állt át. A Zöld és Fehér folyók áradása folyamatosan problémákat okozott. Az 1906-os áradás átalakította a Fehér folyó medrét, így az árvízveszély a felére csökkent. A Zöld folyó továbbra is problémákat okozott; a megoldást a Howard A. Hanson gát 1962-es megnyitása jelentette. A nagy gazdasági világválság alatt és után Kentet „a világ saláta-fővárosaként” ismerték. A második világháború után a település gyors növekedésnek indult: 1953 és 1960 között területe tizenkétszeresére nőtt. A Boeing üzemének építése 1965-ben kezdődött; később más repüléstechnológiai vállalatok is létesítettek gyárakat. 1992-ben megalakult a Nagy-Kent Történelmi Társaság. 1996-ban a város megvásárolta egykori polgármesterének lakóházát, ahol ma a történelmi társaság által üzemeltetett múzeum működik. Területnövelés King megye elvárja, hogy a városi ranggal nem rendelkező területek vagy egy létező településbe olvadjanak, vagy új várossá alakuljanak. Panther Lake (hivatalosan Kent Északnyugati Lehetséges Annexációs Területe) lakói 2009. november 3-án szavazták meg a Kentbe olvadást; ez 2010. július 1-jén történt meg. A város területe 13 négyzetkilométerrel, lakosságszáma pedig huszonnégyezer fővel nőtt. Éghajlat A város éghajlata mediterrán (a Köppen-skála szerint Csb). Népesség A 2010-es népszámláláskor a városnak 92 411 lakója, 34 044 háztartása és 21 816 családja volt. A népsűrűség 1057,2 fő/km2. A lakóegységek száma 36 424, sűrűségük 416,7 db/km2. A lakosok 55,5%-a fehér, 11,3%-a afroamerikai, 1%-a indián, 15,2%-a ázsiai, 1,9%-a a Csendes-óceáni szigetekről származik, 8,5%-a egyéb, 6,6%-a pedig kettő vagy több etnikumú. A spanyol vagy latino származásúak aránya 16,6% ( ) A háztartások 37%-ában élt 18 évnél fiatalabb. 43,6% házas, 14,3% egyedülálló nő, 6,1% egyedülálló férfi, 35,9% pedig nem család. 28,1% egyedül élt; 7,5%-uk 65 éves vagy idősebb. Egy háztartásban átlagosan 2,67 személy élt; a családok átlagmérete 3,31 fő. A medián életkor 33 év volt. A város lakóinak 26,2%-a 18 évesnél fiatalabb, 10,1% 18 és 24 év közötti, 30,6%-uk 25 és 44 év közötti, 24,3%-uk 45 és 64 év közötti, 8,8%-uk pedig 65 éves vagy idősebb. A lakosok 49,9%-a férfi, 50,1%-a pedig nő. Gazdaság A Boeing üzemét 1964-ben adták át. A megnyitón részt vett William McPherson Allen, a Boeing vezérigazgatója, Daniel J. Evans, Washington 16. kormányzója és Alex Thorton, a város polgármestere. A gyárbejáráson a nagyközönség is megtekinthette az Apollo-program során használt holdjárókat. Kentben a kora huszadik század óta jelentős az acélipar. Közigazgatás A négy évre választott képviselőtestület hét tagból áll. A városnak saját rendőrsége van. Oktatás A városi iskolák többségének fenntartója a Kenti Tankerület, amely iGrad néven a 16–21 év közöttiek újbóli beiskolázását célzó programot folytat. Egyes oktatási intézményeket a Federal Way Public Schools, másokat pedig a Tahoma Tankerület üzemeltet. A Green River Főiskola kenti kampusza 2007-ben nyílt meg. Közlekedés A város közúton az I-5-ön, a WA-18-on, a WA-99-en, a WA-167-en és a WA-516-on közelíthető meg. Kent állomáson a King County Metro buszaira, valamint a Sound Transit által működtetett Sounder helyiérdekű vasútra lehet felszállni. A településen át haladnak a BNSF és a Union Pacific Railroad tehervasúti vonalai. Sport 2003-ban a Sports Illustrated a települést Washington sportvárosának nevezte. A Kent Station bevásárlóközpont 2006 januárjában nyílt meg. 2012. október 19-e és 21-e között a ShoWare Centerben rendezték meg a műkorcsolya-bajnokságot. 2015 júliusában a város adott otthont a junior görkorcsolya-világbajnokságnak. A Riverbend Golf Complex a város golfpályája. Egy hasonló létesítményt 2017-ben zártak be. Nevezetes személyek és csoportok Testvérvárosok A település testvérvárosai: Jangcsou, Kína Sunnfjord, Norvégia Tamba (Hjógo), Japán Jegyzetek Fordítás Ez a szócikk részben vagy egészben a Kent, Washington című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Alan J. Stein (2001. szeptember 24.). "Kent – Thumbnail History" (angol nyelven). HistoryLink.org. Hozzáférés: 2020. október 9. ↑ Johnson: Florentz K. Lentz Johnson – Lynda Van Nest: Kent – valley of opportunity: An illustrated history. (angolul) 1. kiadás. Chatsworth (Kalifornia): Windsor Publications. 1990. ISBN 0-89781-356-1 További információk Hivatalos honlap (angolul) Kereskedelmi kamara (angolul)